Lokalpolitiet fra Hjørring var i dag på besøg i Fjerritslev, hvor de havde de lokale skolers 0., 1. og 2. klasser var til gå-prøve. De omkring 200 skolebørn var først igennem en teoretisk del, hvor de lærte om færdselsreglerne, inden betjentene havde dem med en tur rundt i byen, så de kunne øve sig i at gå over vejen på en sikker måde. - Eleverne skal gå en rute på cirka 650 meter, og otte steder skal de krydse vejen. Eleverne bliver delt op i syv grupper, som så hver følges rundt af både lærere og politi, fortæller politiassistent Søren Panum, der til daglig arbejder med forebyggelse i Jammerbugt kommune. Gåprøve-ruten starter og slutter ved hovedindgangen til Fjerritslev Skole. Og før eleverne traver afsted for at afprøve deres færdigheder, har de fået 30 minutters teoretisk undervisning af lokalpolitiet inde på skolen. - Vi håber elever bliver klædt på, så de kan begå sig sikkert i trafikken, så vi undgår skolevejsuheld og uopmærksomhedsulykker i trafikken, siger politiassistent Søren Panum, Nordjyllands Politi. Efter testen blev alle eleverne belønnet med et diplom for gennemført gåprøve.

Referat:
Lokalpolitiet fra Hjørring var i dag på besøg i Fjerritslev, hvor de havde de lokale skolers 0., 1. og 2. klasser var til gå-prøve.